Μίρο Τσεράρ

Ο Μίροσλαβ Τσεράρ ο Νεότερος, γνωστός ως Μίρο Τσεράρ (Miroslav Cerar, 25 Αυγούστου 1963-) είναι Σλοβένος δικηγόρος, πολιτικός και πρωθυπουργός της χώρας από τις 18 Σεπτεμβρίου 2014 ως την παραίτησή του, στις 14 Μαρτίου 2018.

Ο Τσεράρ είναι γιος του πρώην Ολυμπιονίκη της ενόργανης γυμναστικής Μίροσλαβ Τσεράρ του Πρεσβύτερου και της πρώην υπουργού Δικαιοσύνης και εισαγγελέα Ζντένκα Τσεράρ.

Ο Τσεράρ ήταν καθηγητής στη Νομική Σχολή του Πανεπιστημίου της Λιουμπλιάνας και νομικός σύμβουλος της Εθνοσυνέλευσης της Σλοβενίας.

Μετά την παραίτηση της Αλένκα Μπράτουσεκ από την πρωθυπουργία της Σλοβενίας τον Μάιο, ο Τσεράρ ανακοίνωσε την κάθοδό του στην πολιτική. Στις 2 Ιουνίου 2014 ανακοινώθηκε η ίδρυση του Κόμματος του Μίρο Τσεράρ,  το οποίο συμμετείχε στις εκλογές του 2014 και κέρδισε το 34,49% των ψήφων και 36 από τις συνολικά 90 έδρες της Εθνοσυνέλευσης της Σλοβενίας, περισσότερες από κάθε άλλο κόμμα."Politics this week", The Economist, July 19 2014. Retrieved 2014-07-20. Ο ίδιος ορκίστηκε ως πρωθυπουργός στις 18 Σεπτεμβρίου 2014 με την στήριξη του Κόμματος του Μίρο Τσεράρ, του Δημοκρατικού Κόμματος Συνταξιούχων της Σλοβενίας και των Σοσιαλδημοκρατών.

Στις 14 Μαρτίου 2018 ο Τσεράρ παραιτήθηκε από την πρωθυπουργία, επειδή ακυρώθηκε από το Ανώτατο Δικαστήριο το αποτέλεσμα του δημοψηφίσματος που έγινε τον Σεπτέμβριο του 2017 και με το οποίο εγκρίθηκε η κατασκευή σιδηροδρομικού έργου. Παραιτήθηκε ο πρωθυπουργός της Σλοβενίας , altsantiri.gr, 14- Μαρτίου 2018.

Τον Σεπτέμβριο του 2018 ανέλαβε υπουργός Εξωτερικών.

 Παραπομπές 

Κατηγορία:Πρωθυπουργοί της Σλοβενίας
Κατηγορία:Σλοβένοι νομικοί